38.		Podanie námietky proti určeniu indexu daňovej spoľahlivosti
			(§ 53d ods. 3 zákona č. 563/2009 Z. z. – daňový poriadok)
Agro POWER, s.r.o., Za lesom 23, Bánovce n/Bebravou, IČO, DIČ 
Doporučene
Úrad pre vybrané hospodárske subjekty Bratislava 
Radlinského 37, 817 73 Bratislava 
Bánovce n/Bebravou, 7. 5. 2022
Vec:		Podanie námietky proti oznámeniu o určení indexu daňovej spoľahlivosti 
Dňa 28. 4. 2022 bolo našej spoločnosti doručené Oznámenie o indexe daňovej spoľahlivosti vydané Úradom pre vybrané hospodárske subjekty podľa § 53d daňového poriadku. Na základe tohto oznámenia bol našej spoločnosti určený index daňovej spoľahlivosti (ďalej len „IDS“) so zaradením medzi nespoľahlivé daňové subjekty. 
Naša spoločnosť nesúhlasí so zaradením medzi nespoľahlivé daňové subjekty a v súlade s § 53d ods. 3 daňového poriadku podávame námietku s nasledovným odôvodnením:
Správca dane v odôvodnení Oznámenia o určení IDS uviedol, že príslušný IDS bol našej spoločnosti u určený z dôvodu nesplnenia povinnosti voči správcovi dane s poukázaním na kritériu č. 11 – nálezy z kontroly na dani z príjmov za zdaňovacie obdobie 2018 výsledkom, ktorej bolo vydané rozhodnutie o vyrubení rozdielu dane vo výške 15 585,20 €.
Daňový subjekt poukazuje na skutočnosť, že uvedené rozhodnutie, na základe ktorého správca dane zaradil našu spoločnosť medzi nespoľahlivé daňové subjekty nie je právoplatné. Naša spoločnosť podala podnet na preskúmanie tohto rozhodnutia mimo odvolacieho konania podľa § 77 daňového poriadku a ktorom rozhodovalo ministerstvo financií, ktoré svojím rozhodnutím zmenilo rozhodnutie odvolacieho orgánu a vec vrátilo správcovi dane na ďalšie konanie. O ďalšom konaní zrušeného rozhodnutia správca dane ešte nerozhodol. 
Na základe uvedených skutočnosti daňový subjekt navrhuje, aby správca dane námietke vyhovel a prehodnotil určený IDS a preklasifikoval našu spoločnosť na spoľahlivý daňový subjekt. 
Poznámka k určeniu indexu daňovej spoľahlivosti
Hodnotenie daňových subjektov indexom daňovej spoľahlivosti počnúc od 1. 1. 2022 je len pokračovaním už ich existujúceho hodnotenia formou legislatívneho spresnenia tohto inštitútu s cieľom zvýšiť motivácia dobrovoľnej daňovej disciplíny daňových subjektov. Tento inštitút, bol prvýkrát doplnený do daňového poriadku s účinnosťou od od 1. 1. 2018; bol a je jedným z hlavných opatrení na zvýšenie dobrovoľnej daňovej disciplíny daňových subjektov. 
Podstatnými zmenami, ktoré prináša nové znenie § 53d s účinnosťou od 1. 1. 2022 je jeho transparentnosť, t. j. 
•	dochádza k zverejneniu daňových subjektom s predeleným IDS na webovom sídle FR SR,
•	doručenie oznámenia daňovým subjektom o určení stupňa IDS s odôvodnením, ktoré obsahuje dôvody určenia stupňa IDS, 
•	oznámenie obsahuje aj hodnotenie daňového subjektu podľa ekonomického ukazovateľa, spomínaný v § 53d ods. 4 daňového poriadku, ktorým je efektívna daňová sadzba.
Index daňovej spoľahlivosti upravujú nasledovné ust. daňového poriadku:
§ 2 písm. h) - Základné pojmy
§ 53d - Index daňovej spoľahlivosti
§ 165m ods. 1 a 3 – Prechodné ustanovenia k úpravám účinným od 1. januára 2022 viažuce sa k zasielaniu oznámeniu o IDS podľa § 53d ods. 1 a zverejňovanie daňových subjektov s určeným stupňom IDS podľa § 52 ods. 18 daňového poriadku prvýkrát k 30. septembru 2022
Podľa nového znenia odsekov 1 a 2 prvé oznámenie o určení stupňa IDS daňový úrad zašle daňovému subjektu najneskôr do konca mesiaca po uplynutí dvoch rokov od konca roka, v ktorom bol daňový subjekt registrovaný na daň z príjmov. Toto oznámenie obsahuje aj dôvody určenia stupňa IDS. V oznámení uvedie daňový úrad tiež informáciu, že finančná správa bude daňovému subjektu poskytovať benefity do doručenia nového oznámenia o IDS, pričom nové prehodnotenie IDS sa bude vykonávať polročne. Ak nedôjde týmto polročným prehodnotením daňovej disciplíny k zmene stupňa IDS, daňovému subjektu trvá naďalej priznaný stupeň IDS podľa predchádzajúceho oznámenia. Nové oznámenie o určení stupňa IDS bude daňový úrad zasielať len tým daňovým subjektom, u ktorých dôjde k zmene stupňa IDS. V oznámení daňový úrad, že IDS bol určený na základe vyhodnotenia ekonomických ukazovateľov prostredníctvom prepočtu efektívnej daňovej sadzby a na základe plnenia povinnosti voči finančnej správe v oblastí daní a cla a spotrebných daní.
Odsek 3 umožňuje daňovému subjektu proti oznámeniu o určení stupňa IDS podať opravný prostriedok, ktorým námietka a to v lehote do 15 dní odo dňa doručenia oznámenia o IDS; zmeškanie lehoty na podanie námietky nemožno odpustiť. Námietka musí obsahovať odôvodenie jej podania. Daňový úrad alebo colný úrad v rámci vybavovania námietky preverí namietané skutočnosti týkajúce sa kritérií, ktoré podľa Oznámenia daňový subjekt porušil. Predpokladá sa, že vybavenie námietky si bude vyžadovať vzájomnú súčinnosť daňových a colných úradov v spolupráci s príslušnými oddeleniami (útvarmi) daňového alebo colného úradu. Výsledkom vybavovania námietky bude vyhovenie námietky alebo zamietnutie námietky. Ak správca dane námietke vyhovie, správca dane vygeneruje nové oznámenie o IDS, ktoré bude zohľadňovať aj výsledok rozhodnutia o námietke a toto nové oznámenie zašle daňovému subjektu. Ak námietke správca dane nevyhovie, po nadobudnutí právoplatnosti tohto rozhodnutia, bude platiť oznámenie o IDS, proti ktorému daňový subjekt podal námietku. Rovnako ako odvolanie proti rozhodnutiu má odkladný účinok, aj podanie námietky voči tomuto oznámeniu má odkladný účinok. 
Odsek 4 ustanovuje pre ministerstvo financií vydať všeobecne záväzný právny predpis, ktoré bude obsahovať kritériá na určenie IDS. Týmto všeobecne záväzným právnym predpisom je vyhláška MF SR č. 544/2021 Z. z. o kritériách na určenie indexu daňovej spoľahlivosti. Zároveň je finančné riaditeľstvo povinné vydať a uverejniť na svojom webovom sídle podrobnosti týkajúce sa nárokov, ekonomických ukazovateľov, zásad a spôsobu určenia IDS. Zn. to, že finančné riaditeľstvo vypracovalo podrobný popis vstupných parametrov pre jednotlivé hodnotiace kritéria. Kritériami sa rozumejú vybrané povinnosti daňových subjektov vyplývajúce z osobitných právnych predpisov ako ich ustanovuje vyhláška. 
Nové odseky 5 a 6 obsahujú bonusy pre vysoko spoľahlivé daňové subjekty a malusy pre nespoľahlivé daňové subjekty. 
Ak pôjde na základe oznámeného IDS o vysoko spoľahlivý daňový subjekt správca dane podľa odseku 5 uplatní voči tomuto daňovému subjektu nasledovné benefity, ktorými sú 
a)	správca dane vyhotoví čiastkový protokol v rámci výkonu daňovej kontroly na zistenie oprávnenosti nároku na vrátenie nadmerného odpočtu alebo jeho časti, ak sú splnené zákonné podmienky podľa § 47a,
b)	určí lehotu najmenej 15 dní vo výzve v súvislosti s vykonávaním daňovej kontroly alebo výkonom miestneho zisťovania.
Ak pôjde na základe oznámenia IDS o nespoľahlivé daňový subjekt správca dane podľa odseku 6 určí lehotu osem dní na splnenie určenej povinnosti v súvislosti s vykonávaním daňovej kontroly, vyrubovacieho konania alebo miestneho zisťovania, pričom správca dane môže túto lehotu na základe odôvodnenej žiadosti daňového subjektu môže dane primerane predĺžiť. 
Na účely hodnotenia daňového subjektu musí daňový subjekt splniť dve podmienky: 
•	musí byť podnikateľom podľa osobitných predpisov,
•	musí byť registrovaní na dani z príjmov minimálne dva roky od konca roka, v ktorom bol daňový subjekt registrovaný na dani z príjmov.
Podľa Pravidiel hodnotenia daňových subjektov na účel určenia stupňa IDS zverejnené na portáli finančnej správy (ďalej len „Pravidlá“), ktoré obsahujú 15 kritérií sa daňové subjekty rozdeľujú na daňové subjekty: 
•	vysoko spoľahlivé; ide o daňový subjekt, ktorý má pridelených najviac 10 bodov vrátane a zároveň spĺňa podmienku ekonomického ukazovateľa, t. j. vypočítaná efektívna daňová sadzba je väčšia ako hraničná hodnota efektívnej daňovej sadzby, 
•	spoľahlivé; ide o daňový subjekt, ktorý má pridelených viac ako 10 a zároveň menej ako 25 bodov, t. j. do 24 bodov, alebo ak má daňový subjekt pridelených najviac 10 bodov; za spoľahlivý daňový subjekt sa považuje daňový subjekt v prípade, že nesplnil podmienku ekonomického ukazovateľa t. j. vypočítaná efektívna daňová sadzba je nižšia ako hraničná hodnota efektívnej daňovej sadzby, 
•	nespoľahlivé; ide o daňový subjekt, ktorý má pridelených 25 bodov a viac,
•	nehodnotené; ide o daňový subjekt, ktorý nespĺňa podmienky pre zaradenie do vyššieho stupňa hodnotených daňových subjektov z hľadiska získania bodov pri hodnotení jednotlivých kritérií. 
Z uvedených pravidiel hodnotenia, čo do počtu pridelených bodov za splnenie povinností v rámci hodnotenia 15 kritérií jednoznačne vyplýva, že ak dosiahne daňový subjekt na základe hodnotenia jednotlivých kritérií najmenej bodov, je zaradený do vyššieho stupňa hodnotenia. 
Podľa § 53d ods. 2 daňového poriadku možno očakávať, že podľa vyjadrenia daňových subjektov ide pomerne o prísne kritériá na hodnotenie splnenia povinností daňovými subjektami, ktorých finančné riaditeľstvo napr. nezohľadňuje neprávoplatnosť rozhodnutí vydaných po daňovej kontrole za hodnotené zdaňovacie obdobia na účel IDS v prípadoch, keď daňový subjekt uplatnil opravné prostriedky podľa daňového poriadku ako aj podanie žaloby na súd na nápravu vyrubenej dane alebo rozdielu dane a následné určenie IDS daňovým subjektom; daňové subjekty očakávajú od finančného riaditeľstva ich prehodnotenie.